**Р Е П У Б Л И К А Б Ъ Л Г А Р И Я**

**ЧЕТИРИДЕСЕТ И ЧЕТВЪРТО НАРОДНО СЪБРАНИЕ**

**КОМИСИЯ ПО ТРУДА, СОЦИАЛНАТА И ДЕМОГРАФСКАТА ПОЛИТИКА**

*РАБОТЕН ДОКЛАД*

*Относно приетия на първо гласуване, на 27.06.2018 г. Закон за изменение и допълнение на Кодекса на труда, № 854-01-48, внесен от Светлана Ангелова и група народни представители.*

***Проект!***

***За второ гласуване***

**З А К О Н**

**за изменение и допълнение на Кодекса на труда**

(Обн., ДВ, бр. 26 и 27 от 1986 г.; изм. и доп., бр. 6 от 1988 г., бр. 21, 30 и 94 от 1990 г., бр. 27, 32 и 104 от 1991 г., бр. 23, 26, 88 и 100 от 1992 г.; Решение № 12 на Конституционния съд от 1995 г. – бр. 69 от 1995 г.; изм. и доп., бр. 87 от 1995 г., бр. 2, 12 и 28 от 1996 г., бр. 124 от 1997 г., бр. 22 от 1998 г.; Решение № 11 на Конституционния съд от 1998 г. – бр. 52 от 1998 г.; изм. и доп., бр. 56, 83, 108 и 133 от 1998 г., бр. 51, 67 и 110 от 1999 г., бр. 25 от 2001 г., бр. 1, 105 и 120 от 2002 г., бр. 18, 86 и 95 от 2003 г., бр. 52 от 2004 г., бр. 19, 27, 46, 76, 83 и 105 от 2005 г., бр. 24, 30, 48, 57, 68, 75, 102 и 105 от 2006 г., бр. 40, 46, 59, 64 и 104 от 2007 г., бр. 43, 94, 108 и 109 от 2008 г., бр. 35, 41 и 103 от 2009 г., бр. 15, 46, 58 и 77 от 2010 г.; Решение № 12 на Конституционния съд от 2010 г. – бр. 91 от 2010 г.; изм. и доп., бр. 100 и 101 от 2010 г., бр. 18, 33, 61 и 82 от 2011 г., бр. 7, 15, 20 и 38 от 2012 г.; Решение № 7 на Конституционния съд от 2012 г. – бр. 49 от 2012 г.; изм. и доп., бр. 77 и 82 от 2012 г., бр. 15 и 104 от 2013 г., бр. 1, 27 и 61 от 2014 г., бр. 54, 61, 79 и 98 от 2015 г., бр. 8, 57, 59, 98 и 105 от 2016 г., бр. 85, 86, 96 и 102 от 2017 г. и бр. 7, 15, 30 и 42 от 2018 г.)

**§ 1.** В чл. 49 се правят следните изменения и допълнения:

**1.** Алинея 1 се изменя така:

„( 1) Синдикалните организации и организациите на работодателите придобиват качеството на юридическо лице след вписването им в регистър на синдикални и работодателски организации към съответния окръжен съд по седалището им.“

**2.** Създава се нова ал. 3:

„(3) Вписванията се извършват при условията и по реда на глава петдесет и пета

от Гражданския процесуален кодекс.“

**3**. Създават се ал. 4, 5 и 6:

„(4) В регистъра на синдикални и работодателски организации се вписват

следните обстоятелства:

1. видът и наименованието на организацията;

2. седалището и адресът;

3. уставът на организацията;

4. органите, имената на членовете на управителния орган, имената и длъжностите на лицата, представляващи организацията;

5. прекратяването на организацията;

6. преобразуването;

7. имената, съответно наименованието, както и адресът на ликвидаторите;

8. заличаването на организацията.

(5) На вписване подлежат и промените в обстоятелствата по ал. 4.

(6) Обстоятелствата и актовете по ал. 4 се заявяват за вписване, съответно за обявяване в регистъра на синдикални и работодателски организации към съответния окръжен съд, в едномесечен срок от деня на възникването им, съответно на промяната им.“

**4.** Досегашната ал. 3 става ал. 7.

**Преходна разпоредба**

**§ 2.** Заварените към датата на влизане на този закон в сила синдикални и работодателски организации запазват правоспособността си на юридически лица без да се регистрират по реда на този закон.

**Председател на КТСДП:**

**Д-р Хасан Адемов**